[**bendrovės blankas/ rekvizitai**]

[**rangovo/ gavėjo pavadinimas, kontaktai**]

**PRAŠYMAS**

**Pateikti duomenis apie sutartinių įsipareigojimo vykdymo kliūtis**

2020 m. kovo [**diena**] d.

[**miestas**]

Bendrovė su Jumis yra sudariusi sutartį: [**data, pavadinimas, numeris**].

Bendrovės užsakymu vystomas objektas: [**pavadinimas, adresas**].

Kaip Jums žinoma, dėl pasaulinės koronaviruso (COVID-19) pandemijos, Lietuvos teritorijoje 2020-02-26 LR Vyriausybės nutarimu Nr. 152 buvo paskelbta ekstremali situacija dėl koronaviruso (COVID-19) plitimo grėsmės. 2020-03-14 LR Vyriausybės nutarimu Nr. 207 dėl nepalankios epideminės koronaviruso (COVID-19) situaciją Lietuvos teritorijoje paskelbtas karantinas bei patvirtintas nutarime nurodytas karantino režimas, nustatantis konkrečius draudimus ir ribojimus.

Bendrovė, siekdama įsivertinti šių nutarimų sukeltą neigiamą įtaką Bendrovės objekto vystymui, prašo Jūsų pateikti žemiau nurodytus duomenis, dėl Jums kilusių kliūčių statant objektą.

1. Ar susidūrėte su medžiagų/ įrengimų tiekimo sutrikimais (visiškas medžiagų/ įrengimų nepateikimas pagal užsakymą/ vėlavimas pateikti medžiagas/ įrengimus)? Jeigu taip, nurodykite: kokios konkrečiai medžiagos/ įrengimai, koks jų kiekis nebuvo pateiktas į objektą pagal užsakymą/ ar buvo vėluojama pateikti ir kiek laiko buvo vėluojama; kas tų medžiagų/ įrengimų tiekėjas (pavadinimas, rekvizitai); kokioje valstybėje tos medžiagos/ įrengimai gaminami ar iš kokios valstybės jie tiekiami; kokių veiksmų buvo imtasi, siekiant atstatyti sutrikusį medžiagų/ įrengimų tiekimą;
2. Ar susidūrėte su objekte dirbančių darbuotojų sumažėjimu? Jeigu taip, nurodykite: kiek (procentais) sumažėjo objekte dirbančių darbininkų po nurodytų LR Vyriausybės nutarimų priėmimo, lyginant su laikotarpiu iki šių nutarimų priėmimo; kiek iš jūsų darbuotojų, kurie dirbo objekte, yra privalomoje saviizoliacijoje dėl karantino reikalavimų vykdymo, yra užsikrėtę koronavirusu (COVID-19) ar negali dirbti dėl kitų su ekstremalios situacijos bei karantino paskelbimu susijusių priežasčių; įvardinkite, kiek iš šių darbininkų pateikė nedarbingumo pažymėjimus dėl priverstinės saviizoliacijos, užsikrėtimo koronavirusu (COVID-19) ar ikimokyklinio/ mokyklinio amžiaus vaikų priežiūros; kokie veiksmai buvo atlikti, siekiant surasti trūkstamus objekto darbininkus;
3. Įvardinkite kitas konkrečias po nutarimų priėmimo Jums kilusias kliūtis.

Nurodytus duomenimis, prašome pateikti kaip galima greičiau, bet ne vėliau kaip per 5 (penkias) dienas nuo šio prašymo gavimo dienos. Jums nepateikus jokio atsakymo ar pateikus neišsamų atsakymą (ne visus prašomus duomenimis), laikysime, kad Jūs nesusidūrėte su jokiomis kliūtimis statant Bendrovės vystomą objektą.

Bendrovės vardu,

[**pareigos, vardas, pavardė, parašas**]